Коми Республикаса Юралысь Вячеслав Гайзер тшöктiс меставывса администрацияса юрнуöдысь Владимир Мальцевлы да йöзлы отсöг сетан агентствоса юрнуöдысь Илья Семяшкинлы могмöдны оланiнöн Сыктыв районын бать-мамтöм челядьöс.

Тайö могсö, Вячеслав Гайзерлöн видзöдлас серти, позьö збыльмöдны Визин сиктын агротехникум филиаллöн öтуволанiн керка тшöт весьтö. Танi артавсьö вöчны 12 патера. Вячеслав Гайзер тшöктiс Коми Республикаса йöзлы отсöг сетан агентствоса юрнуöдысьлы матысса кадö сетны тайö проектсö олöмö пöртöм кузя вöзйöмъяс.

«Коми республиканскöй промышленнöй техникум» СПО ГОУ-лöн Визинса филиалö ветлöм бöрын Коми Республикаса Юралысь вöзйис колана ведомствояслы, торйöн нин регионса Йöзöс велöдан министерстволы да Коми Республикаса олысьясöс уджöн могмöдан шöринлы, думыштлыны, кыдзи эськö позис кыскыны удж сетысьясöс, медым велöдан учреждениелöн подув вылын районса верстьö йöзöс велöдны выль уджсикасъясö. Республикаса Юралысь тшöктiс подулавны выль уджсикасъясö велöдöмсö. Медшöр могыс, – пасйис Вячеслав Гайзер, – йöзöс могмöдны уджöн.